बे समावनो कक्राझार जिल्लानि बारग’ लांनाय जिल्ला बेंगिरि भास्कर फुकनआ खौरांगिरिनि गेजेरजों कक्राझार जिल्लानि गासै नोगोरारिफोरनो गाहाम हाब्लायथि बावहरना कभिद-19निफ्राय रैखाथि मोन्नो सांग्रांथि थानो खावलायो आरो इयुन समाव कक्राझार जिल्लानि गासै नोगोरारिफोरखौ फिन लोगो मोनफिनगोन होन्ना मिजिं थियो। बारग’ लांनाय जिल्ला बेंगिरि भास्कर फुकनआ बुंबावयोदि, कक्राझार जिल्लानि गासै नोगोरारिफोरनि मदद आरो खौसेथिजों थांनाय आबुं से बोसोर समाव बिटिसिनि बिसाइख’थि आरो बिधान सभा बिसाइख’थिखौ आबुङै बारहोलांनो हादों आरो कभिद-19नि थासारि समावबो गाहामैनो जाफुंसारनो हादों होननानै साफ्रोमबो नोगोरारिफोरनो साबायखर बाउयो। आरो कक्राझार जिल्लायाव गोदानै फैनाय जिल्ला बेंगिरि मेघनिधि दाहालआबो थारैनो मावफुंनो हाथों होन्ना मिजिं थियो।